laion/Wikipedia-Exotic huggingface dataset:
მსოფლიო საფეხბურთო ჩემპიონატი 2002: ჯგუფი B

მსოფლიო საფეხბურთო ჩემპიონატი 2002: ჯგუფი B — მუნდიალი 2002-ის ერთ-ერთი ჯგუფი. თამაშები გაიმართა 2-12 ივნისს. პარაგვაიმ და სამხრეთ აფრიკამ თანაბარი ქულები დააგროვეს, მაგრამ პარაგვაი გავიდა მეორე ადგილზე ბურთების უკეთესი სხვაობით. ესპანეთმა მოიგო სამივე მატჩი. სლოვენიამ კი სამივე წააგო. შედეგები
ევროპის საფეხბურთო ჩემპიონატი 1996: ჯგუფი B

ევროპის საფეხბურთო ჩემპიონატი 1996: ჯგუფი B — ევრო 1996-ის ერთ-ერთი ჯგუფი. თამაშები გაიმართა 9-18 ივნისს. ევროპის საფეხბურთო ჩემპიონატი 1996: ჯგუფი B
ჰიპერიდი

ჰიპერიდი (დ. ძვ. წ. 390 – გ. ძვ. წ. 322) — ანტიკური ათენის მჭერმეტყველი. მისი ბიოგრაფიის შესახებ მწირი ცნობებია. ცნობილია რომ ის იყო გლაუსიპუსის ვაჟი, სწავლობდა ლოგოგრამას. ასევე მხარს უჭერდა დემოსთენეს ფილიპე II მაკედონელის წინააღმდეგ ბრძოლაში. ალექსანდრე მაკედონელის გარდაცვალების შემდეგ ჰიპერიდი ხალხს მაკედონური მმართველობის წინააღმდეგ ბრძოლისკენ მოუწოდებდა. მიჩნეულია რომ სწორედ მისმა საჯარო გამოსვლებმა გამოიწვია ლამიის ომი. კრანონის ბრძოლის შემდეგ ჰიპერიდი და სხვა ორატორები მაკედონელთა მხარდამჭერმა ათენელებმა შეიპყრეს და სიკვდილით დასაჯეს. მის დამარხვამდე კი მისი სხეული პირადად ანტიპატრეს ანახეს. Whitehead, David (2000). Hypereides: The Forensic Speeches. Oxford University Press. ISBN 0-19-815218-3. Herrman, Judson (ed., trans. comm.). Hyperides. Funeral oration. Oxford, Oxford University Press, 2009. xiv, 148 p. (American Philological Association. American Classical Studies, 53). ვიკისაწყობში არის გვერდი თემაზე: ჰიპერიდი The Speeches of Hypereides - links to online translations *
ფილოდენდრონი

ფილოდენდრონი (ლათ. Philodendron) — მცენარეთა გვარი ნიუკასებრთა ოჯახისა. ლიანებია. მცენარის ყველა ნაწილი შეიცავს რძეწვენს. 250-ზე მეტი სახეობა გავრცელებულია ცენტრალურ და სამხრეთ ამერიკის ტროპიკებში. ზოგჯერ უმართებულად მონსტერასაც ფილოდენდრონს უწოდებენ. ქართული საბჭოთა ენციკლოპედია, ტ. 10, თბ., 1986. — გვ. 307.
საქართველოს ქედების სია

საქართველოს ქედების ანბანური სია. აბიანდა-ჩაამა აკიბის ქედი ალევის ქედი არსიანის ქედი აფიანჩა-ჩიჟოუშის ქედი აფხაზეთის ქედი აწუნთის ქედი ბალის ქედი ბართქორთი ბედენის ქედი ბეზენგის კედელი ბერჭილის ქედი ბზიფის ქედი გაგრის ქედი გერმუხის ქედი გვერდითი ქედი გვირგვინას ქედი გომბორის ქედი გუდამაყრის ქედი დალაყორის ქედი დვალეთის ქედი ეგრისის ქედი ერმანის ქედი ერუშეთის ქედი ზებეყურის ქედი ზესხოს ქედი თაბორის ქედი თეთნარი თელეთის ქედი თრიალეთის ქედი თხისზურგის ქედი იალნოს ქედი იაღლუჯის ქედი კახეთის კავკასიონი კახეთის ქედი კვერნაქები კიდეგანის ქედი კოდორის ქედი კუდაროს ქედი ლეჩქისსერი ლეჩხუმის ქედი ლიხის ქედი ლობოროტის ქედი ლოქის ქედი მაზერის ქედი მაკრატელას ქედი მესხეთის ქედი მთიულეთის ქედი ნამკოდრის ქედი ნაქერალის ქედი ნებოძირის ქედი ნიალისყურის ქედი ოთეფურა ოხაჩქუის ქედი პანკისის ქედი პირიქითი ქედი ჟურგია რაჭის ქედი საბადურის ქედი (მცხეთა-მთიანეთის მხარე) საბადურის ქედი (სამცხე-ჯავახეთის მხარე) საბუღრაოს ქედი საგურამოს ქედი სათიბის ქედი სათოვლის ქედი სამსრის ქედი სვანეთის ქედი ქართლის ქედი ყელეთის ქედი ყუროს ქედი შავანის ქედი შავშეთის ქედი შოდა-კედელას ქედი ციხისჯვრის ქედი ხარულის ქედი ხევსურეთის ქედი ხოხის ქედი ჯავახეთის ქედი ჯავის ქედი
ხოსე პლასიდო კამანიო

ხოსე მარია პლასიდო კამანიო ი გომეს-კორნეხო (დ. 5 ოქტომბერი, 1837, გუაიაკილი, ეკვადორი — გ. 31 დეკემბერი, 1901) — ეკვადორის პრეზიდენტი. ხოსე კამანიო დაიბადა ქალაქ გუაიაკილში. ის იყო ესპანელი მკვლევრის ხაკინტო კამანიოს შვილიშვილი. იგი სწავლობდა კანონს და ღვთისმეტყველებას სასულიერო სემინარიაში, რომელიც მდებარეობდა თავის საცხოვრებელ ქალაქში, ხოლო მან განათლება მიიღო ქალაქ კიტოში. შემდგომში ხოსე კამანიო იყო ქალაქ გუაიაკილის მერი. იგი ასევე იყო პროგრესისტების ლიბერალური კათოლიკური პარტიის წევრი. ხოსე კამანიო 1882 წელს გაგზავნილი იქნა ლიმაში, ორგანიზებულ რევოლუციურ ექსპედიციაში, 1883 წლის 14 აპრილს, მან დატოვა ქალაქი კალიაო და სამი დღის შემდეგ დასახლდა ეკვადორის ტერიტორიაზე. ხოსე კამანიო შეუერთდა ძალებს, რომლებიც ავიწროვებდნენ ქალაქ გუაიაკილის, რომელიც აიღეს გაერთაინებული ძალებით და ამის შემდეგ პროგრესისტები მოვიდნენ ხელისუფლებაში. ეროვნული ხელშეკრულების დაიდებამდე, 1883 წლის 11 ოქტომბერს ხოსე კამანიო აირჩიეს დროებით პრეზიდენტად, ხოლო საბოლოოდ იგი პრეზიდენტად გამოცხადდა 1884 წლის 17 თებერვალს. მკვლელობის მიზნით ხოსე კამანიოს თავს დაესხნენ 1886 წელს, იგი ძლივს გადაურჩა სიკვდილს, როდესაც ის თავის დასაცავად მდინარეში გადახტა. პრეზიდენტობის შემდგომ, ხოსე კამანიო იყო ელჩი ამერიკის შეერთებულ შტატებში, 1889 წლიდან 1890 წლამდე. Official Website of the Ecuadorian Government about the country President's History[მკვდარი ბმული]
მსოფლიო საფეხბურთო ჩემპიონატი 2002: ჯგუფი E

მსოფლიო საფეხბურთო ჩემპიონატი 2002: ჯგუფი E — მუნდიალი 2002-ის ერთ-ერთი ჯგუფი. საუდის არაბეთი ტურნირის ყველაზე სუსტი გუნდი იყო. წააგო სამივე მატჩი, ვერ გაიტანა ერთი გოლიც კი და წააგო ყველაზე დიდი ანგარიშით, 0-8 გერმანიასთან. ჯგუფი გერმანიამ და ირლანდიამ მოიგეს. შედეგები
გაბორ კირაი

გაბორ კირაი (უნგრ. Gábor Király; დ. 1 აპრილი, 1976, სომბატჰეი) — უნგრელი ფეხბურთელი, მეკარე. 22 წელზე მეტხნიანი კარიერის განმავლობაში უთამაშია ინგლისისა და გერმანიის უმაღლეს საფეხბურთო ლიგებში. ვიკისაწყობში არის გვერდი თემაზე: გაბორ კირაი Gábor Király profile at magyarfutball.hu Gábor Király — სტატისტიკა საიტზე Soccerbase.com (ინგლისური) ↑ UEFA EURO 2016 – Gábor Király. დაარქივებულია ორიგინალიდან — 2016-06-27. ციტირების თარიღი: 2024-06-23. ↑ Gábor Király. National Football Teams
მსოფლიო საფეხბურთო ჩემპიონატი 1998: ჯგუფი A

მსოფლიო საფეხბურთო ჩემპიონატი 1998: ჯგუფი A — მუნდიალი 1998-ის ერთ-ერთი ჯგუფი. ამ ჯგუფის პირველი მატჩით გაიხსნა ჩემპიონატი. თამაშები გაიმართა 10-23 ივნისს. მასში ასპარეზობდა მოქმედი ჩემპიონი ბრაზილიის ნაკრები, რომელიც პირველ ადგილზე გავიდა. ბრაზილიის ნაკრებმა მოიგო ჯგუფი პირველი ორი მატჩის მოგების შემდეგ. მესამე მატჩი ბრაზილიისთვის არაფერს წყვეტდა, მაგრამ ბრაზილიამ მაინც ითამაშა ძირითადი შემადგენლობით, მაგრამ ნორვეგიამ, რომელსაც აუცილებლად გამარჯვება სჭირდებოდა, ბოლო 12 წუთში მოიგო მატჩი 2-1 ანგარიშით. ნორვეგიის მოგებამ ხელი შეუშალა მაროკოს გასვლას მერვედფინალში, მიუხედავად იმისა, რომ მაროკომ მოუგო შოტლანდიას 3-0. ეს იყო მაროკოს მეორე მოგება მუნდიალებზე 1986 წლის შემდეგ.
ზაქარია (ჯორჯაძე)

ზაქარია (გვარად ჯორჯაძე) — აღმოსავლეთ საქართველოს კათოლიკოს-პატრიარქი 1623-1630 წლებში. მანამდე იყო ნეკრესის ეპისკოპოსი (ნეკრესელი) დაახლოებით 1613-1623 წლებში და სამეფო კარის ეკლესიის წინამძღვარი. 1614 წელს, კახეთში შაჰ-აბას I-ის შემოსევის დროს, ზაქარია კახეთიდან ლტოლვილ თეიმურაზ I-ს ახლდა იმერეთში. მან ქართლის სამეფო ხელისუფლებას 1624 წელს განაახლებინა მცხეთის საკათალიკოსო მფლობელობა. მიმოწერა ჰქონდა რომის პაპთან ურბან VIII-თან. სთხოვდა საქართველოში გამოეგზავნა მკურნალები, მხატვრები და მტრისგან გაძარცვული ეკლესიებისათვის ინვენტარ-შესამოსელი, ბარძიმები. მფარველობდა იტალიელ მისიონერებს და ცდილობდა გამოეყენებინა ისინი ქვეყნის ინტერესებისათვის. საქართველოს მართლმადიდებელი ეკლესიის მეთაურები ლომინაძე ბ., ქართული საბჭოთა ენციკლოპედია, ტ. 4, თბ., 1979. — გვ. 488.
ბირთვისის ციხე

ბირთვისი — ციხესიმაგრე ისტორიულ ქვემო ქართლში, ალგეთის ხეობაში (ახლანდელი თეთრიწყაროს მუნიციპალიტეტი). მდებარეობს ფარცხისის აღმოსავლეთით 6-7 კილომეტრზე. 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. ციხისკენ მიმავალ გზას მივყავართ ვიწრო კარამდე. შიგნით, ხელოვნურად მოსწორებულ კლდეზე, პატარა ეზო იქმნება. აქედან იწყება ციხე. მაგრამ ბირთვისი არ არის ჩვეულებრივი ციხე, რომელსაც გალავანი და კოშკები შემოფარგლავს. აქ მაღლა აზიდულ მთებით შემოფარგლულ დიდ ტერიტორიაზე შემოსასვლელის დონის ქვემოთ კლდოვანი და წვეტიანი მთებია გაფანტული. აქედან, ამ წვეტიანი მთების ძირები ისე ღრმადაა, რომ ზემოდან ძლივს მოჩანს. ციხის ამგებს სწორედ ეს ბუნებრივი სიმაგრე შეურჩევიათ. ამის შემდეგ მათ დიდი მუშაობა ჩაუტარებიათ ყველა გასასვლელის და საეჭვო ადგილების ხელოვნურად გამაგრებისათვის. ყველა საჭირო ადგილი კედლითაა გადაკეტილი და თავდაცვისათვის მოწყობილი. შესასვლელთან მაღლობზე სათვალთვალო ცილინდრული კოშკი ე. წ. „შეუპოვარი“ დგას. რომლის კედლები სათოფეებითაა აღჭურვილი. ეს კოშკი, როგორც ეტყობა, გვიან პერიოდშია შექმნილი, მაგრამ სხვაგან გვხვდება გაცილებით უფრო ადრეული ფენები. წყაროებში პირველად მოხსენიებულია XI საუკუნეში, როდესაც კლდეკარის ერისთავმა ლიპარიტმა და ქართლის ერისთავმა ივანე აბაზას ძემ შეიპყრეს თბილისის ამირა და ბირთვისი ჩამოართვეს. ბირთვისი აუღებელ ციხესიმაგრედ ითვლებოდა, მისი მფლობელი კი პოლიტიკურად ბატონობდა მთელს ალგეთის ხეობაზე. მაგრამ იგი გაცილებით ადრე უნდა იყოს წარმოქმნილი. მას სიმაგრის მნიშვნელობა XVIII ს. ბოლომდე არ დაუკარგავს და აუღებლად ითვლებოდა. ისტორიკოსი პაპუნა ორბელიანი ერთგან წერს: თემურ-ლენგი ერთ-ერთი შემოსევის დროს მიადგა ბირთვისის ციხეს, რომელიც „იყო დიდად განმაგრებულ“. თემურ-ლენგს, რომლის წინაშე მთელი აზია თრთოდა და აუღებელი ციხე არ დარჩენია, ცხადია, აქაც არ შეჩერებულა და ჯარი იერიშზე გადაიყვანა. მეციხოვნეები გამოუხდნენ, მტერი გააქციეს და ისევ შებრუნდნენ. გაბოროტებულმა თემურმა მთელი ჯარით ალყა შემოარტყა და ამასთანავე, გასცა ბრძანება ეწარმოებინათ შეუპოვარი ბრძოლა. ამ ხერხმაც ვერ გასჭრა. პირდაპირი გზით, რომ ვერაფერი გააწყვეს სხვა გზა მოძებნეს. ვიღაცის საშუალებით გაიგეს ციხის სუსტი ადგილი, დაამზადეს თოკის კიბე და ვინმე „მეგვიპტელის“ საშუალებით კლდის წვერზე მოაბეს და ჩუმად შეიპარნენ. ციხის ნანგრევებს შორის თავდაცვით ნაგებობათა გარდა ჩანს საცხოვრებელი და სამეურნეო დანიშნულების შენობები და წყალსაცავი. გვიანდელ ფეოდალურ ხანაში ბირთვისი ბარათაშვილების ფეოდალურ საგვარეულოს ეკუთვნოდა. ვიკისაწყობში არის გვერდი თემაზე: ბირთვისის ციხე თოდრია თ., ქართული საბჭოთა ენციკლოპედია, ტ. 2, თბ., 1977. — გვ. 399. გიგაური ზ., ბეჟუაშვილი დ., ალგეთის ხეობა, თბ., 2003 წ. ზაქარაია პ., ქართულ ციხესიმაგრეთა ისტორია უძველესი დროიდან XVIII ს. ბოლომდე, თბ., 2002 წ. ზაქარაია პ., საქართველოს ძველი ციხესიმაგრეები, თბ., 1988 წ. ბირთვისის კანიონის სურათები Wikimedia commons-ზე საქართველოს ტურიზმის ასოციაცია: ბირთვისი ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2020-12-04. ციტირების თარიღი: 2020-01-30.
ფილოკლადიუმი

ფილოკლადიუმი (ბერძ. φύλλων — ფოთოლი და κλάδος — ტოტი, ყლორტი) — მცენარის სახეცვლილი ღერო, რომელსაც ფოთლის ფორმა აქვს და ფოტოსინთეზის ფუნქციას ასრულებს, ნამდვილი ფოთლები კი რედუცირებულია ქერქლებად. ფილოკლადიუმის ზედაპირზე ან კიდეებზე ვითარდება ყვავილები. მცენარეთა მორფოლოგების ერთი ნაწილი ფილოკლადიუმს აკუთვნებს მხოლოდ იმ გაბრტყელებულ ფოთლისმაგვარ ღეროებს, რომლებიც ადრე ამთავრებენ ზრდას, ხოლო თუ ზრდის პროცესი გრძელდება, მას კლადოდიუმს, უწოდებენ. სხვანი ფილოკლადიუმს კლადოდიუმის სინონიმად თვლიან. ჩვეულებრივ მცენარის ყველა ყლორტი არ გარდაიქმნება ფილოკლადიუმად. ფილოკლადიუმი დამახასიათებელია შროშანისებრთა (თაგვისარა, ძმერხლი, სატაცური), კაქტუსისებრთა (ოპუნცია, ფილოკაქტუსი) და სხვა ოჯახების ზოგიერთ წარმომადგენლისათვის. ქართული საბჭოთა ენციკლოპედია, ტ. 10, თბ., 1986. — გვ. 307.
ბირკა

ბირკა — ბღაუჭა ნაყოფიან მცენარეთა კრებითი სახელი. უფრო ხშირად ბირკას უწოდებენ ოროვანდს, ღორის ბირკას, ბირკავას, ნარშავს, ჩიტის ბირკასა და სხვა. ქართული საბჭოთა ენციკლოპედია, ტ. 2, თბ., 1977. — გვ. 406.
ბირკავა

ბირკავა (ლათ. Agrimonia) — მრავალწლოვან ბალახოვან მცენარეთა გვარი ვარდისებრთა ოჯახისა. აქვს ორსქესიანი, ხუთწვერიანი ყვითელი, თავთავისებრ ყვავილელად შეკრებილი ყვავილები. ყვავილსაჯდომი ბზრიალასებრია, დაფარულია კაუჭა ჯაგრებით, რომლებითაც ნაყოფი ცხოველის ბეწვს ეკვრის. უმთავრესად გავრცელებულია ჩრდილოეთ ნახევარსფეროს ზომიერ სარტყელში. საქართველოში ერთი სახეობაა — ლათ. Agrimonia eupatoria. ბირკავა იზრდება ტყეებში, ბუჩქნარებში, მდელოებზე და სხვაგან. ზოგიერთი სახეობა (ლათ. Agrimonia asiatica) შეიცავს მთრიმლავ და საღებავ ნივთიერებებს. ქართული საბჭოთა ენციკლოპედია, ტ. 2, თბ., 1977. — გვ. 406–407.
კინოპროდიუსერი

კინოპროდიუსერი, პირი, რომელიც ახორციელებს დადგმის იდეურ-მხატვრულ და საფინანსო კონტროლს. მიპოვებს დაფინანასებას ან თვითონ აფინანსებს. ის არის პასუხისმგებელი დამფინანსებელი მხარის მიმართ. პროდიუსერი აგვარებს გადამღები ჯგუფის დაკომპლექტების საკითხებს, იწვევს რეჟისორს, მსახიობებს, ოპერატორს და ა.შ.
ალექსანდრ ჰლადკი

ალექსანდრ ჰლადკი (უკრ. Олександр Миколайович Гладкий; დ. 24 აგვისტო, 1987, ლოზოვაია) — უკრაინელი ფეხბურთელი. 2007 წელს გახდა უკრაინის პრემიერ-ლიგის ბომბარდირი. შეგიძლიათ იხილოთ მედიაფაილები თემაზე „ალექსანდრ ჰლადკი“ ვიკისაწყობში. Player Profile at Shakhtar Donetsk Official Website დაარქივებული 2008-09-15 საიტზე Wayback Machine.
ბირკალუა

ბირკალუა (ლათ. Sigesbeckia ან Siegesbeckia) — ერთ- ან მრავალწლოვან ბალახოვან მცენარეთა გვარი რთულყვავილოვანთა ოჯახისა. აქვს მოპირისპირედ განლაგებული ფოთლები, ყვითელი ყვავილი და შავი ნაყოფი. ცნობილია ერთი სახეობა — Sigesbeckia orientalis. გავრცელებულია მცირე აზიაში, ირანში, აღმოსავლეთ აზიაში, ციმბირში, ყირიმსა და კავკასიაში. გვხვდება საქართველოშიც. სარეველაა. იზრდება ტყის პირებზე, დანაგვიანებულ ადგილებში და სხვაგან. ქართული საბჭოთა ენციკლოპედია, ტ. 2, თბ., 1977. — გვ. 407.
ბირკიანის განძი

ბირკიანის განძი, XVII საუკუნის ვერცხლის მონეტების განძი, აღმოჩენილია 1967 წელს პანკისის ხეობაში, სოფ. ბირკიანში (ახმეტის მუნიციპალიტეტი). მონეტები მოჭრილია ირანის შაჰების სეფი I-ისა (1639-1642) და აბას II-ის (1642-1666) სახელით. ბირკიანის განძის ქრონოლოგიური ჩარჩოებია 1929/1930-1642. ცნობილი ზარაფხანების (თბილისი, განჯა, ხოვეიზა) პროდუქციის გვერდით არის ზაგემის ზარაფხანაში მოჭრილი 2 მონეტაც. ეს ზარაფხანა ბირკიანის განძის აღმოჩენამდე უცნობი იყო. დაცულია საქართველოს ეროვნულ მუზეუმში. ჯალაღანია ი., ქართული საბჭოთა ენციკლოპედია, ტ. 2, თბ., 1977. — გვ. 407.
სერგეი ბარბარესი

სერგეი ბარბარესი (ბოსნ. Sergej Barbarez; დ. 17 სექტემბერი, 1971; მოსტარი) — ბოსნიელი ფეხბურთელი. კარიერა გაატარა გერმანიის ბუნდესლიგის წამყვან კლუბებში, რომელთაგან ყველაზე ნაყოფიერი პერიოდი ჰამბურგში ჰქონდა, სადაც 174 მატჩი ჩაატარა და 65 გოლი გაიტანა. 2000-2001 წლების სეზონში გახდა ბუნდესლიგის ბომბარდირი 22 გატანილი ბურთით, შალკეს დანიელ თავდამსხმელ ებე სანდთან ერთად. ბოსნიის ეროვნულ გუნდში 47 მატჩი ჩაატარა და 17 გოლი გაიტანა. სტატისტიკა[მკვდარი ბმული] ბუნდესლიგის ჩანაწერი დაარქივებული 2008-06-10 საიტზე Wayback Machine. ვიკისაწყობში არის გვერდი თემაზე: სერგეი ბარბარესი
ბირკინის ელჩობა

ბირკინის ელჩობა კახეთში 1587—1588 წლებში, რუსეთის პირველი ოფიციალური ელჩობა კახეთის სამეფოში. გააფორმა მფარველობა-ხელდებულობის ხელშეკრულება რუსეთსა და კახეთის სამეფოს შორის. ელჩობას მეთაურობდნენ როდიონ ბირკინი და პეტრე პივოვი. მათ ახლდა პოდიაჩი სტეფანე პოლუხანოვი. ელჩებს კახეთში ჩამოჰყვა 50 მეთოფე (სტრელეცი) ასისთავითურთ. ბირკინის ელჩობა ოფიციალურად წარუდგა კახეთის მეფე ალექსანდრე II-ს 1587 წლის 26 აგვისტოს და დამთავრდა 29 სექტემბერს ალექსანდრე მეფის მიერ რუსეთის მეფე თედორესადმი ერთგულების ფიცის წიგნის მიღბით (ტექსტი შედგენილი იყო მოსკოვშივე). მეფე ალექსანდრე (შვილებითა და უახლოესი დარბაისლებითურთ) ფიცით ადასტურებდა, რომ თხოვნით მიმართა რუსთ ხელმწიფეს, მფარველობაში აეყვანა და მტრებისაგან დაეცვა კახეთი. აღნიშნული იყო, რომ რუსთ ხელმწიფემ მფარველობის ხელი დასდო კახეთს და მისი ყველა მტრისაგან დაცვა ბრძანა, რომ ალექსანდრე და მისი მემკვიდრეები ამის შემდეგ მკვიდრად იქნებოდნენ თედორე მეფისა და მისი მემკვიდრეების ხელქვეშ; კახეთის მეფე რუსეთის საზიანოს არაფერს იმოქმედებდა, რუსეთის ხელმწიფის მტერს თავის მტრად მიიღებდა, მის მეგობარს — თავის მეგობრად. გარდა ამისა, კახეთის მეფე თავს იდებდა ყოველწლიურად მოსაკითხი გაეგზავნა რუსთ ხელმწიფისათვის. მოლაპარაკების დროს განსაკუთრებული დავა გამოიწვია უკანასკნელმა პუნქტმა. რუსეთის მხარე მოითხოვდა კახეთს სურსათით მოემარაგებინა ის ჯარი, რომელიც მდინარე თერგზე აგებულ ციხეში იქნებოდა ჩაყენებული კახეთის დასაცავად. კახეთის მეფემ ეს ძნელად შესასრულებელი ვალდებულება ყოველწლიური მოსაკითხით შეაცვლევინა. ბირკინის ელჩობა კახეთში დარჩა 1588 წლის გაზაფხულის ბოლომდე და 13 ოქტომბერს მოსკოვს დაბრუნდა. ასათიანი ნ., ქართული საბჭოთა ენციკლოპედია, ტ. 2, თბ., 1977. — გვ. 407.
ეროვნული ლიგა დემოკრატიისათვის

ეროვნული ლიგა დემოკრატიისათვის (ბირმ. အမျိုးသားဒီမိုကရေစီအဖွဲ့ချုပ်) — პოლიტიკური პარტია მიანმარში. დაარსდა 1988 წლის 27 სექტემბერს. პარტიას ხელმძღვანელობს გენერალური მდივანი აუნ სან სუ ჩი. 2010 წლის 6 მაისს პარტია არალეგალურად გამოაცხადეს. Official website of National League for Democracy Party Official website of Daw Aung San Su Kyi დაარქივებული 2015-11-08 საიტზე Wayback Machine.
ლონდონური ნისლი

ლონდონური ნისლი (ინგლ. London Fog) – კოქტეილის სახეობა. 25 მლ აბსენტი Anisette 25 მლ თეთრი მენთოლის ლიქიორი 3-4 წვეთი ანგოსტურა Angostura ყინულთან ერთად ჩავასხათ შეიკერში და ძლიერად შევანჯღრიოთ. ჩავასხათ ჭიქებში და მივირთვათ.
ზიგმუნტ კრასინსკი

გრაფი ნაპოლეონ სტანისლავ ადამ ფელიქს ზიგმუნტ კრასინსკი (დ. 19 თებერვალი 1812 – გ. 23 თებერვალი 1859) ცნობილი როგორც ზიგმუნტ კრასინსკი — პოლონელი პოეტი. პოლონური რომანტიზმის უმნიშვნელოვანესი წარმომადგენელი. დაიბადა პარიზში ვინსენტ კრასინსკის და მარია ურსულა რაძივილის ოჯახში. ვარშავის საჰერცოგოში ცხოვრებისას მამამ ზიგმუნტს იმ დროისთვის ყველაზე სახელოვანი მასწავლებლები აუყვანა განათლების მისაღებად. დედის ტუბერკულოზით დაღუპვის შემდგომ მისმა მასწავლებლებმა დიდი როლი ითამაშეს მის აღზრდაშიც. ზიგმუნტს გასაოცრად უყვარდა მამა, რომელიც მისთვის მისაბაძი პიროვნება იყო. იგი ბავშვობიდავე ოცნებობდა თავისუფალ პოლონეთზე. ზიგმუნტს ძლიერი ანტი-რუსული გრძნობები გააჩნდა, რომელიც მომავალში რუსების ნამდვილ სიძულვილშიც გადაეზარდა, განსაკუთრებით იმ ფაქტის გამოც რომ მამამისი საფრანგეთ-რუსეთის ომშიც მონაწილეობდა. ზიგმუნტმა ჟენევაში გაიცნო ადამ მიცკევიჩი. ქორწინებაში იმყოფებოდა ელიზა ბრანიცკაზე. გარდაიცვალა პარიზში. Zygmunt Krasiński. W: Alina Witkowska & Ryszard Przybylski: Romantyzm. Warszawa: PWN, 2003, s. 402. ISBN 83-01-13848-3. Listy do Delfiny Potockiej. I. 1839-1843. Zygmunt Krasiński, przysposobił do druku Adam Żółtowski. Poznań 1930, wyd. Poznańskie Towarzystwo Przyjaciół Nauk. ↑ 1.0 1.1 1.2 1.3 Deutsche Nationalbibliothek Record #118715518 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 IMSLP — 2006. <a href="https://wikidata.org/wiki/Track:Q523660"></a> ↑ 5.0 5.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 Internetowy Polski Słownik Biograficzny <a href="https://wikidata.org/wiki/Track:Q96022943"></a> ↑ 8.0 8.1 e-teatr.pl — 2004. <a href="https://wikidata.org/wiki/Track:Q9249766"></a> ↑ 9.0 9.1 9.2 9.3 9.4 9.5 The Fine Art Archive — 2003. <a href="https://wikidata.org/wiki/Track:Q10855166"></a> ↑ Roglo — 1997. — 10000000 ეგზ. <a href="https://wikidata.org/wiki/Track:Q83365652"></a> ↑ http://tnk.krakow.pl/czlonkowie/krasinski-zygmunt/ ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a>
Avenged Sevenfold

Avenged Sevenfold (შემოკლებით A7X) — ამერიკული მძიმე-მეტალ ჯგუფი კალიფორნიიდან. დაარსდა 1999 წელს. მისი ამჟამინდელი წევრები არიან მეთ შადოუსი (ვოკალი), სინისტერ გეითსი (წამყვანი გიტარა და ბექ-ვოკალი), ზაკი ვენჯენსი (რიტმული გიტარა და ბექ-ვოკალი) ჯონი ქრაისტი (ბას გიტარა) და ბრუქს უორკემანი (დასარტყმელი საკრავები). დღეისთვის ჯგუფმა გამოუშვა 6 სტუდიური და 1 საკონცერტო ალბომი, აგრეთვე 18 სინგლი. მსოფლიო მასშტაბით გაიყიდა მისი ალბომების 8 მილიონი ასლი. მთავარი სტატია: Avenged Sevenfold-ის დისკოგრაფია. სტუდიური ალბომები Sounding the Seventh Trumpet (2001) Waking the Fallen (2003) City of Evil (2005) Avenged Sevenfold (2007) Nightmare (2010) Hail to the King (2013) The Stage (2016) Life Is But a Dream... (2023) ოფიციალური საიტი ოფიციალური Facebook გვერდი ოფიციალური Twitter გვერდი ოფიციალური Myspace გვერდი ↑ დაარქივებული ასლი. დაარქივებულია ორიგინალიდან — 2018-09-02. ციტირების თარიღი: 2015-11-13.
საშინელებათა ფილმი

საშინელებათა ფილმი — კინემატოგრაფიული ჟანრი, რომლის მიზანია მაყურებელში შიშისა და მღელვარების გამოწვევა. საყოველთაოდ ცნობილი საშინელებათა ფილმებია: „ფრანკენშტეინი“, „დრაკულა“, „კივილი“, „საშინელება თელების ქუჩაზე“, „პარასკევს 13-ში“ და სხვ. საშინელებათა ფილმები კინოს შექმნის პირველივე წლებიდან იღებს სათავეს. პირველი მუნჯური საშინელებათა ფილმები იყო ჟორჟ მელიეს ეშმაკის ციხე-სიმაგრე (1896), რომელიც ვამპირებზე მოგვითხრობს. გერმანელმა პოლ ვეგენერმა 1913 წელს გადაიღო ფილმი Der Golem, რომელმაც 1930-იანი წლებიდან შთააგონა ჰოლივუდს მონსტრებზე ფილმები. მეორე ფილმი, რომელმაც დიდი გავლენა მოახდინა საშინელებათა ფილმების განვითარებაზე არის ისევ გერმანული ფ.ვ. მურნოს ნოსფერატუ ვამპირი (1922), რომელიც ვამპირებზე შექმნილი ერთ-ერთი პირველი სრულმეტრაჟიანი ფილმია. რობერ ვეინის დოქტორ კალიგარის კაბინეტს კინორეჟისორები დღესაც მოდელად მიიჩნევენ. 1930-იან წლებში Universal Pictures-მა აშშ-ში რამდენიმე საშინელებათა ფილმი აწარმოა, რომლებშიც „გოთური“ ატმოსფერო იყო გამეფებული. ამ ფილმებს შორისაა დრაკულა და ფრანკენშტეინი. 1950-იანი წლებიდან საბჭოთა კავშირსა და აშშ-ს შორის ცივი ომისა და ატომური ბრძოლის შიშმა გავლენა იქონია საშინელებათა ფილმებზე, რომლებშიც ჩნდებიან უცხოპლანეტელები, რადიაციით ან მეცნიერული ექსპერიმენტებით მიღებული მუტანტები და გიგანტი მწერები. 1960-იანი წლებიდან საშინელებათა ფილმები უფრო შოკისმომგვრელი ხდება. ხშირად ურჩხულების მაგივრად ფსიქიკურად არასტაბილური ადამიანებია გამოყვენილი, როგორც ეს ხდება ფსიქოში. 60-იანი წლების დასასრულისთვის საშინელებათა ფილმების ბიუჯეტი საგრძნობლად გაიზარდა. 1990-იანი წლებიდან ამ ჟანრის ფილმებში ჩნდება პაროდიული და ირონიული ტონი, ამის მაგალითია კივილი. საშინელებათა ფილმების ისტორია დაარქივებული 2006-12-08 საიტზე Wayback Machine. კინემატოგრაფიის ჟანრების ვირტუალური ენციკლოპედია
პარიზის ტერაქტები (ნოემბერი, 2015)

2015 წლის 13 ნოემბრის პარიზის ტერაქტები — ტერორისტული აქტების სერია პარიზში. აფეთქებები მოხდა სტად დე ფრანსის მიმდებარე ტერიტორიაზე. პირველადი მონაცემებით, დაიღუპა 150-ზე მეტი ადამიანი. პარიზის ტერაქტები (ნოემბერი, 2015) — სტატია ენციკლოპედია ბრიტანიკიდან (ინგლისური) „პარიზის ტერაქტები (ნოემბერი, 2015)“ — კინოფილმების ინტერნეტ-მონაცემთა ბაზა (ინგლისური) ↑ Fatal shootings and explosion reported in Paris – live
ბირმინგემი (მრავალმნიშვნელოვანი)

საკუთარი სახელი ბირმინგემი შეიძლება აღნიშნავდეს : ბირმინგემი (ალაბამა) — ქალაქი შტატ ალაბამაში ბირმინგემი (ჯორჯია) — ქალაქი შტატ ჯორჯიაში ბირმინგემი (აიოვა) — ქალაქი შტატ აიოვაში ბირმინგემი (მიჩიგანი) — ქალაქი შტატ მიჩიგანში ბირმინგემი (მისური) — ქალაქი შტატ მისურიში ბირმინგემი (პენსილვანია) — ქალაქი შტატ პენსილვანიაში ბირმინგემი (ილინოისი) — ქალაქი შტატ ილინოისში ბირმინგემი — ქალაქი დიდ ბრიტანეთში ბირმინგემ სიტი — ინგლისური საფეხბურთო კლუბი
ქრისტეფორე I

ქრისტეფორე I — აღმოსავლეთ საქართველოს კათოლიკოს-პატრიარქი 1616-1622 წლებში. არსებული საბუთების თანახმად ქრისტეფორე მოქმედ კათოლიკოსად 1617, 1618, 1619 და 1622 წლებში ჩანს. მისი მწყემსმთავრობის დროს ქართლს განაგებს ჯერ ბაგრატ VII (ბაგრატ–ხანი) (1616–1619), შემდეგ სიმონ II (1619–1631). ქრისტეფორეს კათალიკოსობის დროს, 1618 წელს ბაგრატ VII–ს სვეტიცხოვლისათვის შეუწირავს სოფლები ახალციხე და აგარაკი. მასვე თავისი მოხელეებისათვის უბრძანებია სვეტიცხოვლის ყმებისათვის ბაჟი არ გამოერთმიათ: „მეფე ბაგრატ ... გიბრძანებ ... წყალობითა შააბასისათა ... ბაჟს ნუ სთხოვთ და რაც ბაშმალი აეღოთ, ისიც მიეცით“; ასევე ბაგრატი ქალაქის მელიქსა და მამასახლისს უბრძანებს სვეტიცხოვლის ყმებისათვის ქალაქში ბაშმალი არ მოეთხოვათ. მოგვეპოვება ქრისტეფორე I–ს მიერ ანთოკს ჩასახლებული გლეხების ფიცის სიგელი, რომლის თანახმადაც, ისინი აღუთქვამენ კათოლიკოსს, რომ სხვაგან არ გადასახლდებიან. საქართველოს მართლმადიდებელი ეკლესიის მეთაურები ლომინაძე ბ., ქართული საბჭოთა ენციკლოპედია, ტ. 10, თბ., 1986. — გვ. 554. საქართველოს კათოლიკოს–პატრიარქები, რ. მეტრეველის რედაქციით, თბ., ნეკერი, 2000, გვ. 105–106. თ. ჟორდანია, ქრონიკები და სხვა მასალა საქართველოს ისტორიისა და მწერლობისა, წ. II, ტფ., 1897
ბირცხა

ბირცხა — სოხუმის მუნიციპალიტეტის სოფლების ზემო ბირცხისა და ქვემო ბირცხის ძველი სახელწოდება. ქართული საბჭოთა ენციკლოპედია, ტ. 2, თბ., 1977. — გვ. 413.
როზა ლაბორფალვი

როზა ლაბორფალვი (დ. 8 აპრილი, 1817, მიშკოლცი – გ. 20 ნოემბერი, 1886, ბუდაპეშტი) — უნგრელი მსახიობი. დაიბადა მსახიობ და თეატრის დირექტორ იოსებ ბენკეს, სეკელი თავადის ოჯახში. მისი სამსახიობო კარიერა დაიწყო ბუდაში 1833 წელს. 1837 წლისთვის კი როზა უკვე პეშტის ეროვნულ თეატრში თამაშობდა. 1848 წელს გაიცნო მისი მომავალი მეუღლე, ნოველისტი მორ იოკაი, რომლებმაც იმავე წელს იქორწინეს. მათი ქორწინების ერთ-ერთი მოწინააღმდეგე იოკაის მეგობარი შანდორ პეტეფი იყო. Jolán Jókay Hegedüs (1927) Jókai és Laborfalvi Róza